CELEX: 32020D2216
Language: bg
Date: 2020-12-22 00:00:00
Title: Решение за изпълнение (ЕС) 2020/2216 на Комисията от 22 декември 2020 година за изменение на приложение I към Решение 2006/168/ЕО по отношение на вписването за Обединеното кралство и някои подчинени на Британската корона територии в списъка на трети страни, от които е разрешен вносът в Съюза на ембриони от едър рогат добитък (текст от значение за ЕИП)

28.12.2020   
               
               
                  BG
               
               
                  Официален вестник на Европейския съюз
               
               
                  L 438/57
               
            
         РЕШЕНИЕ ЗА ИЗПЪЛНЕНИЕ (ЕС) 2020/2216 НА КОМИСИЯТА
         от 22 декември 2020 година
         за изменение на приложение I към Решение 2006/168/ЕО по отношение на вписването за Обединеното кралство и някои подчинени на Британската корона територии в списъка на трети страни, от които е разрешен вносът в Съюза на ембриони от едър рогат добитък
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), и по-специално член 7, параграф 1 и член 9, параграф 1, буква б) от нея,
         като има предвид, че:
         
                     (1)
                  
                  
                     С Решение 2006/168/ЕО на Комисията (2) се установяват условията за внос в Съюза на пратки от ембриони от едър рогат добитък. По-специално, в приложение I към посоченото решение са изброени третите страни, от които държавите членки разрешават вноса на ембриони от животни от рода на едрия рогат добитък.
                  
               
                     (2)
                  
                  
                     Обединеното кралство предостави необходимите гаранции, изисквани съгласно Решение 2006/168/ЕО, за да могат Обединеното кралство и подчинената на Британската корона територия Гърнзи да бъдат включени в приложение I към посоченото решение след края на преходния период, предвиден в Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), без да се засяга прилагането на правото на Съюза спрямо Обединеното кралство и на неговата територия по отношение на Северна Ирландия в съответствие с член 5, параграф 4 от Протокола за Ирландия/Северна Ирландия във връзка с приложение 2 към посочения протокол. Като се вземат предвид гаранциите, предоставени от Обединеното кралство, тази трета държава и подчинената на Британската корона територия следва да бъдат включени в приложение I към Решение 2006/168/ЕО.
                  
               
                     (3)
                  
                  
                     Поради това приложение I към Решение 2006/168/ЕО следва да бъде съответно изменено.
                  
               
                     (4)
                  
                  
                     Тъй като преходният период, предвиден в Споразумението за оттегляне, изтича на 31 декември 2020 г., настоящото решение следва да се прилага от 1 януари 2021 г.
                  
               
                     (5)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение I към Решение 2006/168/ЕО се изменя в съответствие с приложението към настоящото решение.
         
         
            Член 2
            Настоящото решение се прилага от 1 януари 2021 г.
         
         
            Член 3
            Адресати на настоящото решение са държавите членки.
         
         
            Съставено в Брюксел на 22 декември 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 302, 19.10.1989 г., стр. 1.
         
            (2)  Решение 2006/168/ЕО на Комисията от 4 януари 2006 г. за установяване на изисквания за здравно и ветеринарно сертифициране при внос в Общността на ембриони от едър рогат добитък и за отмяна на Решение 2005/217/ЕО (ОВ L 57, 28.2.2006 г., стр. 19).
      
      
         
            ПРИЛОЖЕНИЕ
            Приложение I към Решение 2006/168/ЕО се изменя, както следва:
            
                        (1)
                     
                     
                        след вписването за Швейцария се вмъква следното вписване:
                        
                                    „GB
                                 
                                 
                                    Обединено кралство (*1)
                                    
                                 
                                 
                                    ПРИЛОЖЕНИЕ II
                                 
                                 
                                    ПРИЛОЖЕНИЕ III
                                 
                                 
                                    ПРИЛОЖЕНИЕ IV
                                 
                              
                  
                        (2)
                     
                     
                        след вписването за Израел се вмъква следното вписване:
                        
                                    „JE
                                 
                                 
                                    Джърси
                                 
                                 
                                    ПРИЛОЖЕНИЕ II
                                 
                                 
                                    ПРИЛОЖЕНИЕ III
                                 
                                 
                                    ПРИЛОЖЕНИЕ IV“